stanford-oval/wikipedia huggingface dataset:
פרא (סרט, 1999)

| --- | --- |
כרזת הסרט
כרזת הסרט
 בימוי:  יורם גל
 הופק בידי:  יורם גל, נילי דותן
 תסריט:  יורם גל
 עריכה:  ענת לוברסקי
 שחקנים ראשיים:  עומר ברנע דור פלס
 מוזיקה:  שלום וינשטיין
 צילום:  איתן ריקליס
 מדינה:  ישראל
 הקרנת בכורה:  23 במרץ 2000
 משך הקרנה:  88 דקות
 שפת הסרט:  עברית
 תקציב:  304,000 דולר
 דף הסרט ב־IMDb
פרא הוא סרט קולנוע ישראלי משנת 1999 בכתיבה ובימוי של יורם גל, עם עומר ברנע בתפקיד הראשי.
הסרט הופק על ידי יורם גל ואשתו נילי דותן בסיוע קרן הקולנוע הישראלי והקרן לעידוד הסרט הישראלי.
"פרא" מכר 724 כרטיסים בלבד.
תקציר העלילה

דור (עומר ברנע) הוא נער בן 17 המכונה "פרא" שזה עתה סיים תיכון ומתכונן להתגייס לצה"ל ולשרת בסיירת. הוריו התגרשו ומגיל שנתיים הוא גדל אצל סבתו (אריקה קנולר). הוא מאוהב ברננית (עדי עזרוני) שלומדת אתו באותה כיתה אך מתבייש לגלות לה. הוא עדיין בתול ומספק את צרכיו המינים באוננות והזיות מיניות בלתי פוסקות.
לבסוף הוא מחליט לשים קץ לבתוליות שלו, הוא נפרד מסבתו ונוסע לתל אביב. בבית קפה הוא מנסה להתחיל עם בחורה (אפרת כהן) אך בעלה מופיע לפתע. הוא מסתובב ברחובות ונפגש עם זונה (גילה גולדשטיין) שמנסה לפתות אותו אבל זה לא מצליח. הוא נמלט ממנה למונית והנהג (ניר מנקי) מסיע אותו לבקשות לחוף תל ברוך ומסביר לו על סוגי הזונות. פרא נתקל שם בקוקסינל (רינן חיים), בורח משם ונרדם לבסוף על החוף.
הוא מתעורר בעזרתו של "הרב דנינו" (אייל רוזלס), עבריין שחזר בתשובה ומנסה להשפיע על פרא לחזור בתשובה. הוא מכוון את פרא לחבר שלו המכונה "הזאב" (דור פלס) שגר עם אשתו ג'ורג'ינה (לני שחף). "הזאב" הוא ביסקסואל חסר ילדים והוא מתאהב בפרא ומציע לאמצו. בינתיים מאבד פרא את בתוליו לג'ורג'ינה, עוזב אותם ונוסע לאילת. שם הוא פוגש בטלילה (בהט קלצ'י), פרופסורית בת 40 ומבלה אתה שבוע בסקס בלתי פוסק.
פרא מתחיל לעבוד בבניין אך מפוטר לאחר שהכה את הקבלן (נתן כוגן) שרימה אותו במשכורת. הוא ממשיך בעבודה בשטחים אבל גם כאן הוא מתעמת עם המעסיק שלו (ארז גוטליב).
הוא חוזר לדירתה של טלילה בתל אביב שמזמינה את עורך הדין שלה, מיכאל לביא (גבי שושן), שעורך חוזה לשתף את פרא ברכושה אך פרא מסרב לחתום, בורח משם ומתגייס.
בלשכת גיוס הוא פוגש את "הנסיכה" שלו והם מודים אחד בפני השנייה כי תמיד שאפו להתקרב זה לזו, אך התביישו.
לאחר שבעה חדשים הוא עוזב את "הנסיכה" ומועבר ללבנון.
צוות השחקנים

| שם השחקן/ית | שם הדמות | הערות |
| --- | --- | --- |
| עומר ברנע | פרא |  |
| דור פלס | הזאב |  |
| לני שחף | ג'ורג'ינה |  |
| בהט קלצ'י | טלילה |  |
| גבי שושן | מיכאל לביא | עורך דין |
| אייל רוזלס | הרב דנינו |  |
| גילה גולדשטיין | זונה |  |
| עדי עזרוני | רננית |  |
| נתן כוגן | מנהל עבודה |  |
| ארז גוטליב | מתנחל |  |
| ניר מנקי | נהג מונית |  |
| אריקה קנולר | סבתא |  |
| אפרת כהן | אישה בקפה |  |
| שמעון סיאני | חלבני | מוכר ארטיקים |
| דבי בסרגליק | אישה עם ילד |  |
| רינן חיים | קוקסינל |  |
| יורם גל | אבא של פרא |  |
סמל הממלכה המאוחדת

| --- | --- |

 גרסאות
 
 סמל הממלכה המאוחדת כפי שנמצא בשימוש בסקוטלנד
 
 הסמל אשר בשימוש ממשלת בריטניה
 
 הסמל אשר בשימוש המשרד הסקוטי
 פרטים
 המחזיק בסמל:  צ'ארלס, מלך בריטניה
 תאריך אימוץ:  1837
 התקנים
 ציצה:  אריה מוזהב ומוכתר, עומד על קסדה מוכתרת עטופה בכיסוי
 מגן:  מחולק לרבעים: רבעים 1 ו-4 סמל אנגליה - שלושה אריות זהובים על שדה אדום, רבע 2 - סמל סקוטלנד - אריה אדום על שדה זהב, ורבע 3 - סמל אירלנד - נבל זהב על שדה כחול.
 תומכים:  אריה מוזהב מוכתר בעל לשון אדומה וחד-קרן כסוף בעל לשון אדומה, רעמה קרן וטלפיים זהב.
 חלקה:  דשא עליו שושנת טיודור, שמרוק ודרדר
 מוטו:  Dieu et mon droit (צרפתית: אלוהים וזכותי שלי)
 פרטים נוספים
 מסדרי אבירות:  סביב המגן כרוכה הבירית הכחולה של המסדר האציל ביותר של הבירית עליו רשום מוטו המסדר:   "Honi soit qui mal y pense" (צרפתית: "הבוז למי שיהגה בו רעה")
 שימוש:  על כל חוקי הפרלמנט, על כריכתם של הדרכונים, משרדים ממשלתיים שונים
סמל הממלכה המאוחדת, או שלט האצולה המלכותי של הממלכה המאוחדת (באנגלית: The Royal Coat of Arms of the United Kingdom), הוא שלט האצולה הרשמי של המונרך הבריטי, כיום המלך צ'ארלס השלישי ודה פקטו סמלה של הממלכה המאוחדת. גרסאות של שלט האצולה נמצאות בשימוש בידי בני ובנות משפחת המלוכה הבריטית ובידי ממשלת בריטניה כזרוע האמונה על הממשל של המדינה. בסקוטלנד מחזיק המלך בגרסה שונה של שלט אצולה אשר גרסה שלו נמצאת בשימוש המשרד הסקוטי.
שלט האצולה המלכותי מייצג את שלוש האומות המרכיבות את הממלכה המאוחדת: אנגליה, סקוטלנד וצפון אירלנד ומשמש כבסיס לשלטי האצולה של בני משפחת המלוכה הבריטית. מוטיבים מתוך שלט האצולה התגלגלו לסמלי מדינות אשר היו בעברן חלק מהאימפריה הבריטית.
עיצובו של שלט האצולה > המגן

המגן מחולק לארבעה רבעים. ברבע הראשון והרביעי מוצגים שלושה אריות פוסעים זהובים על רקע אדום - המסמלים את אנגליה. ברבע השני מיוצג אריה אדום זקוף על רקע זהב המסמל את סקוטלנד, וברבע השלישי מצויר נבל זהב על רקע כחול המסמל את אירלנד.
עיצובו של שלט האצולה > הקסדה והציצה

מעל המגן מופיעה הקסדה בעלת מסיכת פנים מלאה של שישה פסים. על הקסדה מונח כתר טיודור ואליה מחובר מעטה של זהב ופרוות סמור. מעל הקסדה מופיעה הציצה בדמות אריה עומד על ארבע וחובש גם הוא את הכתר המלכותי.
עיצובו של שלט האצולה > התומכים

זוג התומכים של השלט הם זוג החיות המייצגות את אנגליה וסקוטלנד. התומך הדקסטרי הוא אריה המסמל את אנגליה, הוא עומד זקוף ופניו מופנות לחזית, צבעו זהב ולשונו אדומה, האריה מוכתר בכתר אדואר הקדוש. התומך הסיניסטרי הוא החד-קרן המסמל את סקוטלנד, צבעו כסף בעוד שקרנו, טלפיו וזנבו צבועים זהב ולשונו אדומה, החד-קרן אינו מוכתר בכתר על ראשו כשם שמוכתר האריה והוא אף כבול בשרשרת זהב (על פי המסורת, חד-קרן חופשי הוא חיה מסוכנת ביותר ועל כן חד קרן הרלדי תמיד כבול, כפי שכבולים התומכים בשלט האצולה המלכותי של סקוטלנד).
עיצובו של שלט האצולה > החלקה

החלקה היא חלקת דשא ירוק ועליו מופיעים שלושת הצמחים המסמלים את אומות הבית של הממלכה המאוחדת: שושנת טיודור האנגלית, הדרדר הסקוטי והשמרוק (התלתן) האירי.
עיצובו של שלט האצולה > המוטו

המוטו המופיע בתחתית הסמל הוא המוטו של בית המלוכה הבריטי "Dieu et mon droit" (מצרפתית: "אלוהים וזכותי שלי"), אשר הונהג על ידי הנרי השישי באמצע המאה ה-15. המוטו כתוב באותיות זהב על קלף תכלת.
עיצובו של שלט האצולה > סמלי מסדר הבירית

סביב המגן כרוכה הבירית של המסדר האציל ביותר של הבירית. בירית כחולה עם שוליים זהובות, על הבירית כתוב מוטו המסדר: "Honi soit qui mal y pense" (צרפתית: "הבוז למי שיהגה בו רעה").
הסמל בשימוש בסקוטלנד

בסקוטלנד נהוג סמל אחר שבו ניתנת עדיפות לסמלים הסקוטיים. הרביע הראשון והרביעי מייצגים את סקוטלנד (במקום את אנגליה), השני את אנגליה והשלישי את אירלנד. התומכים של הסמל ניצבים באופן שונה - החד-קרן המסמל את סקוטלנד ניצב משמאל חובש את כתר סקוטלנד, ואילו האריה המסמל את אנגליה ניצב מימין ואף הוא חובש כתר. בסמל סקוטלנד שני התומכים מחזיקים דגלים - החד-קרן נושא את דגל אנדרו הקדוש (הקדוש של סקוטלנד) - דגל סקוטלנד והאריה את דגל ג'ורג' הקדוש (הקדוש הפטרון של אנגליה) - דגל אנגליה.
הסמל כולל את המוטו של המסדר העתיק ביותר והנאצל ביותר של הדרדר - Nemo me impune lacessit (לטינית: "איש אינו מתגרה בי מבלי להיענש") מעל המוטו צומחים דרדרים, ומעל הסמל רשום המוטו של מלכי סקוטלנד: "In Defens" שהוא למעשה קיצור של "In My Defens God Me Defend" (סקוטית: "במלחמתי, יעמוד האל לצידי") על פי מסורת ההרלדיקה הסקוטית.
אומות אחרות בממלכה המאוחדת

הציצה המלכותית הרשמית של אירלנד (על עטרה של אור ואזור, מתוך שער אייל קופץ ארז'ן) נמצאת בשימוש נדיר אם בכלל על סמל הממלכה המאוחדת שכן בניגוד לחוקי האיחוד של 1707 בין אנגליה לסקוטלנד, חוק האיחוד של 1800 עם אירלנד לא הקנה לאירלנד גרסה שונה של שלט האצולה המלכותי. למרות זאת הרבע אשר מכיל את הנבל האירי מופיע הן על הגרסה האנגלית והן על הגרסה הסקוטית של שלט האצולה וכמו כן אנגליה מיוצגת על רבע אחד בגרסה הסקוטית וסקוטלנד מיוצגת על רבע אחד בגרסה האנגלית וכך מיוצגות שלוש הממלכות אשר אוחדו תחת מונרך אחד.
להבדיל מאירלנד לוויילס אין כל יצוג על שלט האצולה המלכותי שכן כאשר נחקקו חוקי האיחוד של 1707 נחשבה ויילס כחלק אינטגרלי מממלכת אנגליה כפועל יוצא של חוקי ויילס 1535 - 1542 ועל כן ניתן לומר כי ויילס מיוצגת על השלט כחלק מייצוגה של אנגליה.
עם עליתם לשלטון של מלכי ומלכות טיודור, אשר היו בעצמם ממוצא ולשי, תמך בשלט האצולה דרקון ויילס. עלייתם של בית סטיוארט הסקוטי גרמה להחלפתו של הדרקון הולשי בחד-קרן הסקוטי.
היסטוריה של הסמל > סמלי ממלכות אנגליה, סקוטלנד ואירלנד

סמל אנגליה הכולל שלושה אריות נבחר על ידי המלך ריצ'רד הראשון בשנות ה-90 של המאה ה-12. בשנת 1328 הכריז המלך אדוארד השלישי על זכותו למלכות צרפת והכריז על עצמו כ"מלך
בריטניה הגדולה, צרפת ואירלנד". הצרפתים התנגדו לתביעתו אולם הוא הוסיף לסמל אנגליה את פרח האירוס וכן הוסיף את סמל צרפת ברביע הראשון והרביעי של המגן, ואילו את הסמל האנגלי ברביע השני והשלישי. המלך הנרי הרביעי שינה את הסמל ובמקום ארבעה פרחי אירוס השאיר שלושה בלבד.
שלט האצולה המלכותי של ממלכת סקוטלנד היה סמלם של מלכי סקוטלנד במשך מאות שנים טרם האיחוד. השלט כלל מגן זהב ובו אריה זקוף אדום מוקף במסגרת פרחונית אדומה של פלר דה ליס.
נבל בריאן בורו אשר סימל את ממלכת אירלנד מהמאה ה-13 תואר כנבל זהב עם מיתרים כסופים על מגן כחול.
סמל ממלכת סקוטלנד מהמאה ה-12 עד איחוד הכתרים 1603
סמל ממלכת אנגליה מחולק לרבעים עם סמל ממלכת צרפת משנת 1399
סמל ממלכת אירלנד מהמאה ה-13
היסטוריה של הסמל > איחוד הכתרים

עם מותה של אליזבת הראשונה, מלכת אנגליה בשנת 1603, ירש ג'יימס השישי מלך הסקוטים את כתר ממלכת אנגליה וממלכת אירלנד (אשר היו תחת אוניה פרסונלית) והפך להיות המלך ג'יימס הראשון מלך אנגליה ואירלנד בעודו נשאר ג'יימס השישי בסקוטלנד. סמלו של ג'יימס חולק לרבעים כך שברביע השני שובץ סמל ממלכת סקוטלנד, ברביע השלישי סמל ממלכת אירלנד וברביעים הראשון והרביעי שובץ סמל ממלכת אנגליה אשר הוא עצמו חולק לרבעים עם סמל ממלכת צרפת כזכר לתביעה האנגלית על הכס הצרפתי. ג'יימס השתמש בגרסה שונה של שלט האצולה שלו בסקוטלנד והפרוטוקול המלכותי הזה המשיך גם לאחר חוקי האיחוד של שנת 1707. (כיום, שלט האצולה של הממלכה המאוחדת בסקוטלנד שונה מהסמל אשר בשימוש מחוצה לה).
היסטוריה של הסמל > אוליבר קרומוול והקומונוולת' של אנגליה

במהלך מלחמת האזרחים האנגלית אשר התחוללה בין שנים 1642 עד 1651, הוקם הקומונוולת' של אנגליה אשר בראשו עמד אוליבר קרומוול כשליט יחיד. עם כינונה של ישות מדינית אשר לא נשענה על בית המלוכה האנגלי חייב את קרומוול לשנות את שלט האצולה של הישות החדשה.
סמלי הממלכות העתיקות של אנגליה וסקוטלנד הוצאו מהמגן ובמקומם שולבו צלב ג'ורג' הקדוש ליצוגה של אנגליה ברביעים הראשון והרביעי, וצלב אנדרו הקדוש ליצוגה של סקוטלנד ברביע השני, סמל ממלכת אירלנד נותר ברביע השלישי, על המגן שובץ מגן נוסף אשר כלל את שלט האצולה של קרומוול - אריה כסף על מגן שחור. בנוסף לכך החד-קרן אשר שימש כתומך הסיניסטרי של השלט הוצא ממנו ובמקומו שולב דרקון ויילס האדום. בתחתית השלט נקבע המוטו: "PAX QUÆRITUR BELLO" (השלום מושג באמצעות מלחמה).
הסמל נותר כסמל הקומונוולת' עד החלפתו עם הכתרתו של צ'ארלס השני בשנת 1660 והחזרת המלוכה לבריטניה.
היסטוריה של הסמל > ויליאם נסיך אורנז'

עם הדחתו והחלפתו של המלך ג'יימס השני בבתו הבכורה מרי השנייה ובבעלה ויליאם נסיך אורנז' אשר מלכו יחדיו כויליאם השלישי והשני ומרי השנייה, נוסף לשלט הממלכה המגן של בית אורנז'-נאסאו (בית האצולה אשר ממנו הגיע ויליאם), אריה זהב על רקע כחול. לאחר מותו של ויליאם השלישי בשנת 1702, עבר הכתר למלכה אן אשר השיבה את הסמל לעיצוב שנת 1603.
היסטוריה של הסמל > חוקי האיחוד 1707

חוקי האיחוד של 1707 איחדו את ממלכת אנגליה וממלכת סקוטלנד לממלכה אחת; ממלכת בריטניה הגדולה (1707–1800). סמלי אנגליה וסקוטלנד שולבו ומוקמו ברבעים הראשון והרביעי, סמל ממלכת צרפת עבר לרביע השני וסמל ממלכת אירלנד מוקם ברביע השלישי. בצורה זו שולב יצוגם של ממלכת בריטניה הגדולה, ממלכת אירלנד (אשר הייתה תחת אוניה פרסונלית עם ממלכת אנגליה) ואת תביעתו הנושנת של הכס האנגלי על כס ממלכת צרפת.
היסטוריה של הסמל > האלקטור של הנובר

עם מותה של המלכה אן ירש הנסיך הבוחר של הנובר את כס בריטניה בעקבות חוק ההסדר של שנת 1701 והפך למלך ג'ורג' הראשון. הרביע הרביעי של השלט שונה על מנת לשקף את הנחלות החדשות של המלך בהנובר (בראונשוויג, לינברג ווסטפאליה מוכתרים בכתר האימפריה הרומית הקדושה).
היסטוריה של הסמל > חוק האיחוד של 1800

חוק האיחוד של 1800 איחד את ממלכת בריטניה הגדולה עם ממלכת אירלנד ויצר את הממלכה המאוחדת של בריטניה הגדולה ואירלנד. ג'ורג' השלישי ויתר על תביעת אנגליה על כתר צרפת ובהתאם שונה הסמל - ברביעים הראשון והרביעי שובץ סמל אנגליה, בשני סמל סקוטלנד ובשלישי סמל אירלנד. סמל בית הנובר הוצא מהמגן אולם מוקם במגן קטן במרכזו של השלט ומעליו הנזר של הנסיך הבוחר, הנזר הוחלף בכתר מלכותי כאשר נסיכות הנובר הוכרזה כממלכה בשנת 1816.
היסטוריה של הסמל > הניתוק מממלכת הנובר

הכתרתה של המלכה ויקטוריה הביאה לקיצה את האוניה הפרסונלית אשר הייתה בין הממלכה המאוחדת לבין ממלכת הנובר וזאת כיוון והחוק הסאלי מנע מאישה למלוך על ממלכת הנובר. המגן אשר סימל את ממלכת הנובר הוסר מהשלט ושאר חלקיו נותרו ללא שינוי. לא נעשה כל ניסיון לשלב תארים נוספים אשר נתווספו למונרך הבריטי על השלט כגון קיסר הודו.
הנבל האירי נותר על השלט גם לאחר חלוקתה של אירלנד ועזיבתה של הרפובליקה של אירלנד את חבר העמים הבריטי בשנת 1948. ובהיותה מורכבת משש מתוך תשעה המחוזות של אלסטר (אחת מארבע הפרובינציות של ממלכת אירלנד), צפון אירלנד נותרה מחלקה בתוך הממלכה המאוחדת כמו ויילס אשר הייתה בעברה נסיכות עצמאית ונכבשה בידי ממלכת אנגליה ושולבה בתוכה.
וריאציות נוספות > המשפחה המלכותית

בני משפחת המלוכה הבריטית מקבלים שלט אצולה אישי אשר מבוסס על שלט האצולה המלכותי. רק ילדים ונכדים של הקו הזכרי של המונרך זכאים לקבל שלט בצורה זו. השלטים של ילדי המונרך מובדלים באמצעות שימוש בתגית לבנה בעלת שלושה קצוות; נכדיו מובדלים באמצעות חמישה קצוות, למעט בנו הבכור של נסיך ויילס אשר מקבל רק שלושה קצוות לתגית הלבנה שעל שלטו. מאז 1911 לשלט האצולה של נסיך ויילס נוסף עם שלט האצולה העתיק של נסיכות ויילס כמגן מעל השלט.
בן-זוגה של המלכה ונשותיהם של הנסיכים זכאים גם הם לשלטי אצולה אישיים. בדרך כלל יהיה זה שלט האצולה של הבעל משולב עם שלט האצולה האישי או שלט האצולה של אביהם. למרות זאת, שלט האצולה של הנסיך פיליפ אינו מעוצב כך והוא נשא שלט אצולה אישי משלו.
סמל הנסיך מוויילס 
 תגית לבנה עם שלושה קצוות 
 במרכז משובץ שלט האצולה של נסיכות ויילס
סמל הנסיך ויליאם מוויילס 
 תגית לבנה עם שלושה קצוות, המרכזי מוטען בצדפה אדומה הלקוחה משלט האצולה של אימו דיאנה, הנסיכה מוויילס
סמל הנסיך הנרי מוויילס 
 תגית לבנה עם חמישה קצוות, הראשון, השלישי והחמישי מוטענים בצדפה אדומה מתוך שלט האצולה של אימו דיאנה, הנסיכה מוויילס
סמל דוכס יורק 
 תגית לבנה עם שלושה קצוות, המרכזי מוטען בעוגן
סמל הנסיכה ביאטריס 
 מעוין עם תגית לבנה עם חמישה קצוות, הראשון, השלישי והחמישי מוטענים בדבורה
סמל הנסיכה יוג'יני 
 מעוין עם תגית לבנה עם חמישה קצוות, הראשון, השלישי והחמישי מוטענים בדרדר
סמל הנסיך אדוארד, דוכס אדינבורו 
 תגית לבנה עם שלושה קצוות, המרכזי מוטען בשושנת טיודור.
סמל אן, הנסיכה המלכותית 
 מעוין עם תגית לבנה עם שלושה קצוות, מוטענים בצלב אדום, לב אדום וצלב אדום.
סמל הנסיך ריצ'רד, דוכס גלאוסטר 
 תגית לבנה עם חמישה קצוות, הראשון, האמצעי והחמישי מוטענים בצלב אדום, השני והרביעי באריה אדום.
סמל הנסיך אדוארד, דוכס קנט 
 תגית לבנה עם חמישה קצוות, הראשון, האמצעי והחמישי מוטענים בצלב אדום, השני והרביעי בעוגן כחול.
סמל הנסיך מיכאל מקנט 
 תגית לבנה עם חמישה קצוות, הראשון, האמצעי והחמישי מוטענים בעוגן כחול, השני והרביעי בצלב אדום.
סמל הנסיכה אלכסנדרה 
 מעוין עם תגית לבנה עם חמישה קצוות, הראשון והחמישי מוטענים בלב אדום, השני והרביעי בעוגן כחול והשלישי בצלב אדום.
השימוש בסמל

השימוש בסמל בגרסתו המלאה מותר למלך בריטניה בלבד. הוא מופיע בגרסתו זו גם בבתי משפט מאחר שהמלך משמש כמקור הצדק בממלכה המאוחדת ובתי המשפט (באנגלית: Law court) נחשבים כחלק מחצר המונרך (Court of the monarch). השופטים הם נציגיו הרשמיים של הכתר ועל כן סמלה של המלכה מופיע על קיר בית המשפט מאחוריהם, למעט שופטי השלום של העיר לונדון אשר מאחוריהם מוצבת חרב אופקית אשר מאוגפת על ידי סמל העיר והכתר.
הסמל נמצא בשימושה של ממשלת בריטניה כסמל הממלכה המאוחדת ועל כן הסמל מוטבע על דרכונים, מסמכים ממשלתיים רשמיים וטפסים, בכניסה לשגרירויות וקונסוליות בריטיות ברחבי העולם. כאשר הסמל נמצא בשימושה של הממשלה ולא של המלך עצמו, הסמל מוצג בדרך כלל ללא הציצה והקסדה, כך שהכתר מונח ישירות על המגן וכך הוא המצב גם בגרסתו הסקוטית של סמל המלך אשר נמצא בשימוש המשרד הסקוטי.
הסמל הופיע תדיר על סדרות המטבעות אשר הוטבעו בבריטניה, לדוגמה על מטבע הגיני משנת 1663 ועל מטבעות הפאונד משנת 1988 ו-2008.
הסמל בפולקלור הבריטי

במאה ה-19 נפוץ בבריטניה שיר ילדים עממי שתיאר מעין קרב ספורטיבי בין אריה לבין חד-קרן. ההשראה לשיר הייתה כנראה העובדה שהאריה והחד-קרן ניצבים בסמל הממלכה המאוחדת זה מול זה כמו מתאגרפים לפני קרב. לואיס קרול שילב את שיר הילדים הזה בספרו "מבעד למראה ומה אליס מצאה שם" - בפרק השביעי של הספר אליס פוגשת את האריה והחד-קרן הנאבקים זה בזה, ומשוחחת איתם.
ראו גם

דגל הממלכה המאוחדת
המנון הממלכה המאוחדת
הנס המלכותי של הממלכה המאוחדת
גלריית סמלי הממלכה המאוחדת
הערות שוליים

↑  Heraldic Sculptor Accessed 29 April 2008
| סמלי הממלכה המאוחדת |
| --- | --- | --- |
| סמל הממלכה | סמל הממלכה המאוחדת |  |
| אומות הבית | אנגליה • סקוטלנד • ויילס •צפון אירלנד |  |
| נסיכויות כתר | האי מאן • ג'רזי • גרנזי • אולדרני • סרק • הרם |  |
| הטריטוריות שמעבר לים | גיברלטר • סנט הלנה • טריסטן דה קונה •  איי ג'ורג'יה הדרומית ואיי סנדוויץ' הדרומיים • איי פוקלנד • ברמודה • איי הבתולה הבריטיים • איי טרקס וקייקוס • מונטסראט • איי קיימן • אנגווילה • פיטקרן • הטריטוריה הבריטית באוקיינוס ההודי •הטריטוריה הבריטית באנטארקטיקה |  |
| סמלי מדינות אירופה |
| --- | --- | --- |
| מדינות | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • ותיקן • טורקיה • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה • נורווגיה • סלובניה • סלובקיה • סן מרינו • ספרד • סרביה • פולין • פורטוגל • פינלנד • צ'כיה • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| שטחים תלויים | אבחזיה • אג'ריה • אולדרני • אולנד • איי פארו • גגאוזיה • גיברלטר • ג'רזי • גרנזי • דרום אוסטיה • האי מאן • הרם • טרנסניסטריה • סרק • צפון קפריסין |  |
אירופה • אפריקה • אסיה • אוקיאניה • אמריקה הדרומית • אמריקה הצפונית
שלט האצולה של המלך ג'יימס השישי בגרסתו הסקוטית
סמל הממלכה המאוחדת תחת שלטונו של ג'יימס הראשון והשישי 1609 - 1649
סמל הקומונוולת' של אנגליה תחת שלטונו של אוליבר קרומוול 1649 - 1660
סמל הממלכה המאוחדת בצירוף סמל בית אורנז'-נאסאו 1689 - 1702
סמל ממלכת בריטניה הגדולה 1707 - 1714
סמל ממלכת בריטניה הגדולה וממלכת הנובר 1714 - 1801
סמל ממלכת הנובר עבר למרכז השלט וסמל אנגליה וסקוטלנד פוצלו לרביעים נפרדים
השלט הנוכחי של הממלכה המאוחדת 1837 - היום
סמל ממשלת בריטניה
סמל המשרד הסקוטי בגרסת שחור-לבן
דגל שגרירי בריטניה, דגל הממלכה המאוחדת מושחת בזר עלי דפנה וסמל ממשלת בריטניה
מכתוב (סרט)

| --- | --- |

כרזת הסרט
 בימוי:  עודד רז
 הופק בידי:  פירמה פילמס, אדר שפרן, רוני אברמובסקי
 תסריט:  חנן סביון, גיא עמיר
 עריכה:  עמית גנתון
 שחקנים ראשיים:  חנן סביון, גיא עמיר, חן אמסלם
 מוזיקה:  רן בגנו
 צילום:  איתי נאמן, גיל אזרחי, מתי זגוני
 מדינה:  ישראל
 חברת הפקה:  יונייטד קינג
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  6 בספטמבר 2017
 משך הקרנה:  100 דקות
 שפת הסרט:  עברית
 סוגה:  פשע, קומדיה
 דף הסרט ב־IMDb
 
מכתוב הוא סרט ישראלי שיצא לאקרנים בשנת 2017. הסרט בוים על ידי עודד רז ותסריט הסרט נכתב על ידי חנן סביון וגיא עמיר המופיעים בסרט כשחקנים הראשיים.
הפקה והפצה

הסרט הופק במימון "המיזם לקולנוע ולטלוויזיה בירושלים", וצולם בירושלים במהלך קיץ 2016.
הסרט הוקרן לראשונה ב-6 בספטמבר 2017 במסגרת יום הקולנוע הישראלי הרביעי, והיה לסרט הנצפה ביותר באותו היום, עם כ-23,500 כרטיסים.
שיר הנושא, שאותו ביצע חנן בן ארי, הוא קאבר לשיר "סוד המזלות" של זוהר ארגוב.
הסרט הפך לאחת ההצלחות המסחריות הגדולות ביותר של הקולנוע הישראלי בעשור השני של המאה ה-21, עם מכירות של כ-570 אלף כרטיסים, והוא נכנס לרשימת מאה הסרטים הישראליים הנצפים ביותר בכל הזמנים.
בינואר 2024 הוכרז שזכויות השידור של הסרט נמכרו לנטפליקס. הסרט עלה לשירות הסטרימינג ב־16 בינואר.
עלילה

סטיב (חנן סביון) וצ'ומה (גיא עמיר) הם צמד עבריינים העוסקים בגביית דמי חסות בירושלים עבור ארגון הפשיעה שבו הם חברים. הצמד ניצל בנס ממוות מפיגוע שהתרחש במסעדה בה שהו, ומנצלים את הפיגוע כדי לקחת לעצמם מזוודה ובה סכום גבוה של דמי חסות שהוחזקו בידי בלדר צ'צ'ני שנהרג בפיגוע.
בעקבות הפיגוע הם מחליטים לצאת ממעגל הפשע ולנסות לעזור לאנשים שמבקשים משאלות בכותל המערבי. הם קוראים פתקים שאנשים הניחו בכותל, ופועלים להגשמת המשאלה שבפתק. בין הבקשות יש ארגון חגיגת בר מצווה לילד מנודה חברתית, בן לאם חד-הורית, וסיוע לאישה להיכנס להיריון. העניינים מסתבכים כאשר קסלסי (איציק כהן), ראש ארגון הפשיעה אליו הם משתייכים, מחליט שעליהם לחזור שוב לפשע.
לסטיב יש ילד שהוא מתכחש אליו, אבישר; היות שסטיב נבדק ונמצא עקר, ולכן הוא חושב שהילד לא שלו, ואמו, ליזו (חן אמסלם) מגדלת אותו לבדה. צ'ומה, הדוחק בסטיב להכיר בילדו ולגדל אותו, עוזר בגידולו, ומביא לו ולליזו מתנות ועזרה כספית, כביכול בשם סטיב; אבישר רואה בצ'ומה דמות אב וליזו מתאהבת בו. מתברר שהילד אכן של סטיב, שנרפא מהעקרות באמצעות תרופה עממית שקנה בשוק מחנה יהודה; את אותה תרופה צ'ומה נותן לאשה שבקשה בכותל שיהיה לה ילד, אחרי שמתברר שבעלה עקר.
בסוף הסרט, קסלסי מגלה שסטיב וצ'ומה גנבו ממנו כסף, אך ברגע האחרון לפני שהורג אותם, שומר הראש שלו, צפוף (יגאל נאור), מציל את סטיב וצ'ומה ויורה בקסלסי למוות. מתברר שצפוף הוא בעלה של האישה שסטיב וצ'ומה סייעו לה להיכנס להריון.
שחקנים ודמויות

| שם השחקן/ית | שם הדמות | אודות הדמות | הערות |
| --- | --- | --- | --- |
| גיא עמיר | נתנאל "צ'ומה" | חבר בארגון פשע המחליט לצאת לדרך חדשה, חברו הטוב של סטיב |  |
| חנן סביון | סטיב | חבר בארגון פשע המחליט לצאת לדרך חדשה, חברו הטוב של צ'ומה בעבר בן זוגה של ליזו |  |
| חן אמסלם | ליזו | אם חד-הורית, בעבר בת זוגו של סטיב |  |
| איציק כהן | קסלסי | ראש ארגון הפשע בו חברים צ'ומה וסטיב |  |
| יגאל נאור | יחיאל "צפוף" בניסטי | עוזרו של קסלסי |  |
| אנסטסיה פיין | דוניאשה | אם חד-הורית, שסטיב וצ'ומה מסייעים לה לחגוג בר מצווה לבנה |  |
| בנימין שובה | אבישר | בנה של ליזו ובמהלך הסרט מתברר שסטיב הוא אביו |  |
| מישל מישייב | בוריס | בנה של דוניאשה, החוגג בר מצווה בעזרתם של סטיב וצ'ומה |  |
| עדנה בליליוס | ברוריה בניסטי | אשתו של צפוף, שלא מצליחה להיכנס להיריון ממנו |  |
| אריה צ'רנר | יגאל | מאמן כדורגל, מאמן קבוצת הילדים בה משחק אבישר | תפקיד אורח |
| אברהם סלקטר | זכריה | מוכר תבלינים ורוקח תרופות עממיות בשוק מחנה יהודה | תפקיד אורח |
הערות שוליים

↑   נירית אנדרמן, על סט הסרט החדש של יוצרי "עספור", באתר הארץ, 4 ביולי 2016
↑  יום הקולנוע הישראלי 2017: 33 סרטים ישראליים חדשים ב-10 שקלים, באתר הארץ, 3 בספטמבר 2017
↑  יאיר רוה, ״מכתוב״ ניצח את יום הקולנוע הישראלי. וגם: אוסקר למפעל חיים, סרט השנה של פיפרסקי, משרד החוץ מפרגן ל״פוקסטרוט״, ובואו להציל את פסטיבל אוטופיה, בבלוג הקולנוע "סינמסקופ", 7 בספטמבר 2017
↑   סוד המזלות - חנן בן ארי - שיר הנושא מתוך הסרט מכתוב, סרטון  באתר יוטיוב
↑  נירית אנדרמן, שיא של 30 שנה ל"מכתוב": 570 אלף צופים בקולנוע, באתר הארץ, 21 במרץ 2018
↑  נמכר: נטפליקס רכשה את הסרט של צמד היוצרים הישראליים, באתר אייס, 1 בינואר 2024
ריח פועלים

| --- | --- |
כרזת הסרט
כרזת הסרט
 בימוי:  גד (גודיס) שניידר, שונית אהרוני
 הופק בידי:  גודיס שניידר
 תסריט:  גודיס שניידר
 עריכה:  סשה פרנדלין, איילת ורשל
 שחקנים ראשיים:  אושרי סהר ריקי בליך עמיאל שפירא
 מוזיקה:  מאיר אריאל
 צילום:  שי פלג, רואי רוט
 מדינה:  ישראל ישראל
 הקרנת בכורה:  2011
 משך הקרנה:  75 דקות
 שפת הסרט:  עברית
 דף הסרט ב־IMDb
ריח פועלים הוא סרט קולנוע ישראלי משנת 2011 בבימוים של גד (גודיס) שניידר ושונית אהרוני, עם אושרי סהר, ריקי בליך ועמיאל שפירא בתפקידים הראשיים.
התסריט של שניידר מתאר צילומי סרט במשך חמישה ימים בחוות בקר ברמת הגולן. סיפוריהם האישיים של השחקנים משולבים בצילומי הסרט. גודיס מביים הסרט העלילתי ושונית אהרוני אחראית על צילום היחסים האמיתיים בין השחקנים.
גם השחקנים וצוות ההפקה של הסרט נאבקים בקשיים בעבודה ובזוגיות. כדי להתעודד, או לפחות להתנחם, כולם שואבים השראה משיריו של מאיר אריאל ובעיקר מהאלבום "רישומי פחם" (1995)".
הסרט הוא למעשה מחווה למאיר אריאל ושם הסרט הוא מתוך "שיר התעסוקה" מאלבום זה אותו שר בסוף שלומי שבן.
הסרט זכה בפסטיבל הסרטים חיפה 2011 בפרס אביר הפרינג' (במסגרת פרינג'ידר).
תקציר העלילה

עומר (אושרי סהר) עובד בחוות בקר של אביו וגם רוצה להיות שחקן. גיורא (עמיאל שפירא) הוא תסריטאי מובטל. הם גרים באוטובוס נטוש, מבשלים לעצמם ומאזינים לשירים של מאיר אריאל. מצטרפת אליהם יעל (ריקי בליך) שעומדת לפני גירושין ומשחקת בסרט.
שתי נשים מצטרפות אליהם, ענת (נעמה דותן) חברתו של עומר שהיחסים ביניהם יודעים מעלות ומורדות, וחברתה אלה (קרן ברי) שמתחברת לגיורא.
בסיום הצילומים ביום החמישי מגיע שלומי שבן למקום ושר את "שיר התעסוקה" של מאיר אריאל כשהוא מלווה את עצמו בפסנתר צעצוע...
צוות השחקנים

| שם השחקן/ית | שם הדמות | הערות |
| --- | --- | --- |
| אושרי סהר | עומר |  |
| ריקי בליך | יעל |  |
| עמיאל שפירא | גיורא |  |
| נעמה דותן | ענת |  |
| קרן ברי | אלה |  |
| גד (גודיס) שניידר | גודיס | בתפקיד עצמו |
| שונית אהרוני | שונית | בתפקיד עצמה |
| שלומי שבן | שלומי | בתפקיד עצמו |
בדרנית בחצות

| --- | --- |
כרזת הסרט
כרזת הסרט
 בימוי:  ג'ורג' עובדיה 
 הופק בידי:  ג'ורג' פילם
 תסריט:  ג'ורג' עובדיה 
 עריכה:  ציון אברהמיאן
 שחקנים ראשיים:  תיקי דיין צביקה פיק לבנה פינקלשטיין לילית נגר דוד ברוך מני פאר אברהם רונאי
 מוזיקה:  אביהו מדינה צביקה פיק
 צילום:  יחיאל נאמן
 מדינה:  ישראל 
 חברת הפקה:  ברקי פטה המפריס
 הקרנת בכורה:  1977 
 משך הקרנה:  98 דק' 
 שפת הסרט:  עברית 
 תקציב:  2,000,000 ל"י
 הכנסות:  154,000 צופים
 דף הסרט ב־IMDb
 
בדרנית בחצות הוא סרט בורקס ישראלי משנת 1977 שנכתב ובוים על ידי ג'ורג' עובדיה עם תיקי דיין וצביקה פיק בתפקידים הראשיים.
העלילה היא על זבנית בחנות בגדים, החולמת להיות זמרת ובדרנית ומתחזה לשם כך לאשת החברה הגבוהה.